VM-finalen: Slik starter Tyskland og Argentina
Det ble offentliggjort en drøy time før den siste kampen i Brasil-VM 2014. Real Madrid-spiller Di María har hatt et spesielt treningsopplegg før storkampen, etter å ha slitt med en skade siden kvartfinalen. Hva det gikk ut på ville ikke Argentina-sjef Alejandro Sabella avsløre i går, men det var tydeligvis ikke nok til å få stjernen spilleklar. Kort tid før kampstart kom nyheten om at Real Madrid-spilleren Sami Khedira ikke starter for Tyskland likevel. Rapportene skal ha det til et Khedira sliter med en vond mage. Inn kommer Christoph Kramer (23). Borussia Mönchengladbach-spilleren debuterte på det tyske landslaget så sent som mot Polen 13. mai i år. Tidligere i VM har han blitt byttet inn i to kamper. Den 23-årige midtbanespilleren fikk de elleve siste minuttene av ekstraomgangene mot Algerie i åttedelsfinalen, før han spilte fire tillegsminutter mot Frankrike i kvartfinalen. In a change to the #GER starting XI, Christoph Kramer replaces Sami Khedira who has a calf problem. #SSN - Sky Sports News (@SkySportsNews)13.07.14, 08:50 Slik starter lagene: Tyskland (4-2-3-1): Manuel Neuer - Philipp Lahm, Jerome Boateng, Mats Hummels, Benedikt Höwedes - Christoph Kramer, Bastian Schweinsteiger - Thomas Müller, Toni Kroos, Mesut Özil - Miroslav Klose. Argentina (4-4-2): Sergio Romero - Pablo Zabaleta, Martin Demichelis, Ezequiel Garay, Marcos Rojo - Enzo Perez, Javier Mascherano, Lucas Biglia, Ezequiel Lavezzi - Lionel Messi, Gonzalo Higuaín. VG har vurdert finalelagene spiller for spiller. Den kan du lese her.
Argentina-stjernen Ángel Di María (26) rakk ikke å bli klar til å starte VM-finalen. Også en tysk stjerne måtte kaste inn håndkledet.